Diari Oficial de la Generalitat Valenciana


Sumari del DOGV 5685, del 22-01-2008 (2008/741)

Informació pública de l'alternativa tècnica del programa d'actuació integrada del sector Ador Eixample Casc Urbà-I, unitat d'execució única, de les Normes Subsidiàries d'Ador (València).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5685

Data del DOGV
:   22-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/741


Data del document
:   17-01-2008

Organisme emissor
:   Franpamo, SL

Tipus de document
:   Informació Pública

Descriptors 

:   * Ador
    * pla d'urbanisme

Informació pública de l'alternativa tècnica del programa d'actuació integrada del sector Ador Eixample Casc Urbà-I, unitat d'execució única, de les Normes Subsidiàries d'Ador (València). [2008/741]  
En compliment de l'article 134.2 de la Llei 16/2005, de 30 de desembre, de la Generalitat Valenciana, Urbanística Valenciana (LUV), en relació amb els articles 292 i 293 del Reglament d'Ordenació i Gestió Territorial i Urbanística (ROGTU), havent-se iniciat el procediment de concurs per al desplegament i execució del programa d'actuació integrada per gestió indirecta, de la unitat única del sector Ador Eixample Casc Urbà-I d'Ador segons les seues normes subsidiàries vigents, tot d'acord amb les bases generals aplicades, segons el ROGTU (annex II), i en especial d'acord amb les bases particulars aprovades pel Ple municipal de data 19 d'octubre de 2007, publicades en el Diari Oficial de la Comunitat Valenciana número 5646, de data 23 de novembre de 2007, havent-se remés el corresponent anunci al Diari Oficial de la Unió Europea el dia 22 d'octubre de 2007 i havent sigut publicat el dia 24 d'octubre de 2007.  
La mercantil Franpamo, SLU, amb CIF B-53762092, amb domicili a Dénia (Alacant), urbanització El Pati Bloc-2, al carrer Coll Verd, núm. 4, pis 2n, porta 12a, en compliment de l'article 134.4 de la LUV, ha iniciat la informació pública de la seua proposta de programa per al desplegament i execució de la unitat única del sector Ador Eixample Casc Urbà-I, havent remés els avisos previs i protocol·litzant els documents de l'alternativa tècnica consistents en pla parcial, document d'integració territorial i projecte d'urbanització.   
L'alternativa amb els seus documents es trobaran protocol·litzats des del dia 26 de gener d'enguany a la notaria de Teresa Marín Garrido, situada a Gandia, passeig de Germanies, núm. 45, escala 6ª, pis primer. Així mateix, des del mateix dia consta un exemplar depositat a l'Ajuntament d'Ador, a la plaça de la Font, núm. 1.  
Durant el termini d'un mes a comptar del 27 de gener de 2008, segons l'article 293 i relacionats del ROGTU, s'oferix la informació pública perquè qualsevol interessat puga comparéixer i consultar la documentació, i fins i tot obtenir còpies, tot això en horaris d'atenció al públic, i poden presentar al·legacions bé en la notaria, els matins entre les 10.00 i les 13.00 hores, o a través del registre d'entrada de l'Ajuntament d'Ador en horari administratiu.  
El present anunci es publica també a l'efecte de donar publicitat als titulars no identificats, als titulars sense domicili conegut o per a aquells les dades dels quals, en els registres i arxius públics, no es troben correctament identificats. Això en compliment de l'article 296 del ROGTU i l'article 59.4 de la Llei 30/1992, Reguladora del Procediment Administratiu Comú.   
Ador, 17 de gener de 2008.- L'administrador únic de Franpamo, SLU: Francisco Paris Molina.